Magyar felirat: Brigi (brigichan@hotmail.com)
~ Weiyoung hercegnő ~
~ 15. rész ~
Hogy halt meg?
Beszélj!
Mondd el, hogy halt meg!
És te... miért vetted magadra az ő nevét?
Mik a szándékaid?
Véletlenül találkoztam Weiyounggal.
Még csak jóvá sem tudtam tenni, hogy megmentette az életemet.
Mielőtt meghalt volna, te voltál az utolsó gondolata.
Arra kért, hogy viseljem jól a gondodat.
Édesanyám...
Chiyun Rou volt az, aki megölette Weiyoungot.
Az én családomat is Chiyun Rou és Li Minfeng ölte meg.
Ezért öltöttem magamra Weiyoung személyazonosságát, hogy a Li-család tagja lehessek.
Egyrészt Weiyoung utolsó kívánságát akartam teljesíteni,
másrészt pedig bosszút akartam állni Chiyun Rou-n és a fián.
Az istenekre esküszöm, hogy semmilyen rossz szándék nem vezérel se Weiyoung iránt, se irántad.
Megígértem a lányodnak, hogy gondoskodni fogok rólad.
Be fogom tartani, amit ígértem neki, ha kell, az életem árán is.
Weiyoung...
Hogy hagyhattál el csak így...?
Nem is találkozhattam veled még egyszer, utoljára...
Weiyoung...
Nem lett volna szabad ezt titokban tartanom.
Ha szeretnél megszidni vagy megütni, vagy akár le is leplezni emiatt,
nem fogok neheztelni rád.
Állj fel!
A lányom, Weiyoung az életét is rád bízta.
Hogy fedhetném fel a kilétedet?
Tudom, hogy őszintén bántál velem.
Emlékszem, milyen kedves voltám velem, amióta csak itt vagy.
Valójában...
Már így is lányomként tekintettem rád.
Édesanyám...!
Mostantól mindketten a lányaim lesztek.
- Édesanyám! - Weiyoung!
Weiyoung!
Édesanyám!
~ „A királyi orchidea kertje” ~ (Li Weiyoung lakosztálya)
Weiyoung.
Minde, hogyhogy ilyenkor csak úgy el tudsz jönni hozzám?
Baizhi, hozz nekünk teát!
- Máris! - Hagyd csak...
A bácsikám megbízott, hogy tegyem tiszteletemet őseink sírjánál.
A lovakat és a szekereket már meg is pakolták.
Miután beszéltünk, indulnom is kell.
Ilyen hamar?
Bizonyára nem kevés időbe telik majd hazatérnem erről az útról.
Ha bármi történne veled e palotában, én...!
Miattad nem aggódom.
Mindössze arról van szó, hogy ez az ügy a hasonmással épp csak hogy véget ért.
Rou néni bizonyára még mindig haragszik rád.
Félek, hogy újra bántani fognak.
Nem bírom nézni, ahogy a gyengéket bántják...
Minde, ne aggódj!
Nagyon fogok vigyázni magamra.
Emellett itt lesz velem Jun Tao és Baizhi is.
Nem lesz semmi bajunk.
Tudom, hogy a szíved mennyire nem tűri az igazságtalanságot, de kérlek, ne aggódj!
Menj, és érezd jól magad!
Pontosan, második úrfi.
Mi majd megvédjük a második kisasszonyt!
Aki bántani merészelné a kisasszonyomat, az megnézheti magát!
Akkor jó.
Én indulok is.
Ha mégis valami nagy bajba keverednél, fordulj Gaoyang herceghez segítségért!
Lehet, hogy kissé idegesítő, de nem rossz ember.
Jól van. Ha valaki most hallana, még azt hinné, hogy a bátyám vagy.
Menj csak nyugodtan.
Ami pedig téged illet, vigyázz magadra, míg odavagy!
Ne makacskodj annyit!
Miattam egyáltalán nem kell aggódnod.
Légy óvatos!
Az én kis unokatestvérem olyan jóképű!
Aggódok, hogy valami szép kisasszony beléd szeret, és már haza sem jössz.
Miféle kisasszony...?
Mindenképpen haza fogok jönni.
Várj rám türelmesen!
Uram, igyon egy kis vizet!
Meddig tart még az út?
Még két további napig.
Lehet, hogy egy kis településen kell megszállnunk éjszakára.
Haladjunk gyorsabban!
Próbáljunk meg elérni a városba, mielőtt a nap lemenne!
Igenis, uram.
Uram, egyen előbb egy kicsit!
Hercegnő, ha bárki észreveszi, hogy kiosontunk a palotából,
búcsút mondhatok az életemnek.
Gondoskodtam róla, hogy ne bukjunk le.
Kiosonunk, aztán pedig vissza.
Senki sem fogja észrevenni.
- Ne aggódj! - De...
Semmi de! Ne aggódj!
Bármi történjék is, akár az életedet is rám bízhatod.
Uram, talán ki akarnak rabolni minket?
Egy szót se!
Rossz napot választottak erre.
Tényleg nem értem, miért osonunk ki, csak hogy meglessük Li császári testőrt.
Meglesni?
Mindössze kijöttem sétálni, és véletlenül beléje botlottam.
Mielőtt eljöttünk volna, még utána is kérdezett Li császári testőr munkabeosztásának.
Ha tovább fecsegsz, kivágatom a nyelved!
Hol van Li Minde?
Hogy tűnhetett el ilyen váratlanul?
Gyorsan! Nem hagyhatjuk, hogy meglógjon előlünk!
Ki maga?
Én vagyok az!
Fenség!
Miért van az, hogy bárhová is megyek, fenségedbe botlom?
Szállj le rólam!
Hogy mersz ilyen udvariatlanul viselkedni velem?
Fiatalúr, jól van?
Csak a riadalom volt az oka, hogy megsértettem fenségedet.
Kérem, bocsásson meg!
Most felállhatsz!
Mit keresnek itt?
Azzal a feladattal bíztak meg, hogy álruhában végezzek megfigyelést.
De csak önöket ketten?
Mi olyan furcsa ebben?
A testőrségem messzire lemaradt mögöttünk.
Hová készülsz?
Fenség.
A bácsikám képviseletében Zhending városába tartok, hogy tiszteletemet tegyem őseink sírjánál.
Veled tartok. Majd te megvédesz engem.
Azt nem lehet!
Miért nem?
Így döntöttem.
Majd megülöm a te lovadat!
- Fenség...! - Mi van?
Megtagadod a parancsomat?
Aligha mernék ilyet tenni.
Félre!
Te!
Miért?
Térdre! Hogy szállhatnék fel másként a lóra?
Fiatalúr...
Kövesd őket! Gondoskodj róla, hogy a méltóságos fiatalúrnak ne essen baja!
Értettem!
Nézze csak meg ezt!
Fenség.
Az ott nem Weiyoung kisasszony cselédlánya, Baizhi?
- Kérek ebből egy keveset! - Rendben.
De, az ott Baizhi.
Rendben.
Ebből is kér egy kicsit?
Baizhi kisasszony, őfensége... szeretne beszélni veled.
Kisasszony! Kisasszony!
Minek örülsz ennyire?
Séta közben egy gyönyörű helyet fedeztem fel!
Azt hiszem, hogy oly sok nehézség érte mostanában,
hogy nagyszerű lenne, ha elmehetne egyet sétálni.
- Sétálni? - Pontosan.
Nincs igazam, Jun Tao?
Jót tenne önnek a séta.
Rendben. Mikor menjünk?
Mit szólna a holnapi naphoz?
Jó lesz, majd megkérem Changrut, hogy jöjjön velünk.
- Minél többen leszünk, annál jobb. - Ne!
- Miért ne? - Azért, mert...
Mert Rong'er azt mondta nekem, hogy Changru kisasszony a hímzésein dolgozik,
és emiatt nem szabad zavarnunk őt.
Akkor egyedül megyünk.
Rendben, kisasszony.
Majd én előkészítek mindent!
Uram, megérkeztünk.
- Ez volna az? - Igen, ez az a hely.
Úgy elfáradtam a lovaglásban. Rossz lovacska!
Sajnálom, hogy nem tudtam hintóval szolgálni fenségednek.
A miniszterelnök úr palotájában csak a hölgyek utazhatnak hintóban.
Nincs igazam, Pingan?
- De, uram. - Most gúnyolódsz velem?
Nem mernék gúnyolódni.
Fenséged olyan bölcs és bátor.
Hogy mernék lenézően bánni önnel?
Pingan, pihenjünk itt meg!
Igenis, uram!
Li Minde, ne merj kárörvendően viselkedni!
Na várj csak!
Egy nap a markomban leszel!
Jó étvágyat!
Kihűl az étel, uram...
Azt látom...
Majd éhen halok...!
Akárcsak én...
Hadd egyen előbb ő...
Hallottam, hogy itt jó bort tartanak, ezért rendeltem egy keveset fenségednek.
A tulajdonos szerint nagyon erős ez a bor.
Fenséged nem ihat belőle sokat!
Parancsoljon...
Min nevetsz?
Nevettem volna? Pedig nem.
Ugye?
- Nem nevetett. - Pontosan.
Nem gondoltad volna, hogy képes vagyok ennyit inni?
Azt hiszed, ennyitől majd berúgok?
Félre!
Idd meg!
Lássuk, nevetsz-e még, ha majd lerészegedsz tőle!
Tölts bort!
Fenség...
Fenség, ne igyon...!
Fenség...
Utazás közben nem szabad túl sokat innia...!
- Félre! - Ne csinálja ezt, fenség!
Ti ketten ott! Kifelé!
Amíg másképp nem mondom, nem jöhettek be!
Kifelé! Most!
- Uram... - Őfensége megmondta...
Kifelé!
Ma igazságos küzdelemben lesz részünk!
Aki veszít...
Aki veszít, az egy tökfilkó!
Fenséged mondta...
- Te mondtad! - Rendben, igyunk!
Folytassa!
Igyon...!
Gyerünk...!
Majd én elérem, hogy elismerd a vereséget!
Hogy néz ki az arca...!
Mint egy majom feneke!
Na jól figyeljen!
A vesztes...
Mindenképpen fenséged lesz!
Fenséged a tökfilkó!
Mit mondtál? Te...!
Hogy merészelsz...?
- Mit művel? - Hogy mersz rendre utasítani?
Majd én elintézem...!
Csapjátok le a fejét!
Ez most a hercegi hatalommal való visszaélés!
- Nézzen magára! - Én? Mi van velem?
Lányos a hangja, és lányosan is néz ki.
Hagyjon végre békén engem!
Semmit sem kedvelek fenségedben!
Most komolyan...
Megöllek!
Már hogy tudna legyőzni?
- Meg foglak ölni! - Gyerünk!
Gyerünk! Hagyom, hogy megüssön!
A fenébe, Li Minde!
Már megint csak zaklatsz!
Azt képzeli, hogy ön...!
Mássz le rólam!
Felállni!
Állj fel...!
Lehetséges volna... lehetséges volna, hogy tényleg a férfiakat kedveli?
Hercegnő!
Hercegnő! Hercegnő!
Rendben telt a múlt éjszaka?
Miért ne telt volna?
Fenséged múlt éjjel Li császári testőrrel ivott,
és szerettem volna megállítani, de nem engedett be.
Idekint kellett várnom...
Nem tehettem semmit.
Nem hibáztatlak.
Ne aggódj! Li testőr egész végig úgy tudta, hogy férfi vagyok.
Mi baj lehetett volna?
Ha visszatérünk a palotába, és bárkinek is elkotyogod a történteket, kivágatom a nyelved!
Köszöntöm fenségedet.
Mit művel?
Eresszen el!
Mi folyik itt?
Fenség, nem azt mondta, hogy eltévedt, és nem találja a testőrségét?
Így hát értesítettem a helyi hatóságokat, hogy védjék meg fenségedet.
De... megállapodtunk! Neked kellett volna megvédened engem!
- Fenséged egy herceg. - Igen.
Nem eshet semmi baja.
- Így van. - Nem vállalhatok ekkora felelősséget.
Most pedig bocsásson meg!
- Viszontlátásra! - Li Minde, gyere vissza!
Fenség, már értesítettem az embereimet Ping városában.
Kérem, jöjjön vissza velünk a palotába!
Micsoda? Édesapám megtudta, hogy eljöttem?
Li Minde, ez mind a te hibád!
Milyen gyönyörű ez a hely!
Hogy tetszik, kisasszony?
Jól tettem, hogy elhoztam ide?
Nagyon rég nem jártam ilyen békés, nyugodt helyen.
Baizhi, utánozhatatlan vagy.
Ha hazaérünk, ezért jutalmat kapsz.
Hagyjuk őket!
Micsoda véletlen, Weiyoung.
Hát te is itt vagy?
Tuoba Jun...!
Fenséged mit keres itt?
Erre jártam, miután végeztem hivatali teendőimmel.
Hivatali teendőivel...?
Erre járt...?
Én... azért jöttem, hogy... szemügyre vegyem a nép hétköznapjait.
Akkor csak rajta, fenség.
Én inkább megyek is.
De csak most jöttél!
Honnan tudta, hogy csak most érkeztem?
Hiszen fenséged azt mondta, csak errefelé járt. Nem igaz?
Én... jól van, elismerem...
Megkértem Baizhit, hogy hozzon el ide.
Ne légy mérges!
Csak szerettem volna enyhíteni az aggodalmadat.
És persze így láthattalak is.
Miért akarna látni engem?
Nekem alacsony a származásom.
Nem érdemlem meg, hogy foglalkozzon velem.
Ne is beszéljünk erről!
Nem szeretem, ha ezt mondod.
Számomra te csupán Li Weiyoung vagy.
Légy parasztleány, a miniszterelnök lánya,
vagy Anping tartomány úrnője... számomra nincs különbség.
Fenséged számára semmit sem számít, hogy ki vagyok?
Persze, hogy nem.
Bárki is légy, számomra te te vagy.
Te vagy az a Li Weiyoung, akit nem tudok kiverni a fejemből.
Weiyoung...
Magyarázattal tartozok neked.
- Valójában én... - Jun!
Weiyoung kisasszony!
Micsoda véletlen egybeesés.
Mindkét herceg, és maga Anping úrnője is ide érkezett kikapcsolódni?
Milyen kicsi a világ...!
Miért ilyen hallgatag mindenki?
Hagyj békén!
A kisasszony vajon hol tett szert erre a testőrre...?
Hogy lehet, hogy ilyen elviselhetetlen a természete?
Ez bizonyára egy csodálatos nap lesz.
Máskülönben hogyan is fordulhatna elő ilyen véletlen, hogy itt találkozzunk?
Vagy esetleg megbeszélték, hogy itt fogtok találkozni?
- Igen. - Nem.
Na és te, bácsikám?
Te mit keresel itt?
Már régóta hallom, milyen gyönyörű errefelé a táj,
ezért úgy döntöttem, sétálok erre egyet.
Ki hitte volna, hogy összefutunk?
Úgy tűnik, mindenki ismeri ezt a helyet.
Egy szép táj olyan, akár egy gyönyörű nő.
Egy úriember mindig vágyakozik utána.
Miért nem iszunk erre csodás tájra?
Tessék!
Mérgező a csípése...!
Semmi baj, van nálam orvosság.
Hadd nézzem...!
Jól van, kisasszony?
Megcsípett egy mérges bogár, de nem mély a seb.
Most már jól vagy.
- Köszönöm, fenség... - Egy pillanat!
Ez a szer képes semlegesíteni a mérget, ezért jobb, ha egy napig a seben hagyod.
Köszönöm, fenség.
Amíg nem esik bajod...
Későre jár...
Indulnom kellene.
- Majd én hazakísérlek! - Majd én hazakísérem!
Hagyják csak... A hintóm itt vár a közelben.
Haza tudok menni egyedül is.
- Most pedig bocsássanak meg...! - Várj!
Ezt...
Vidd magaddal!
Köszönöm, fenség.
Fenség, hallottam, hogy Anping úrnője kijött ide sétálni,
de nem hittem volna, hogy Gaoyang herceg véletlenül találkozik vele.
Véletlenül?
Már hogy lett volna ez véletlen?
Ha nem tévedek,
Jun bizonyára már tudta, hogy Li Weiyoung itt lesz.
Kár, hogy a mérgező bogarad számára bizonyult hasznosnak.
Csalódást okoztam önnek, fenség.
Nem a te hibád.
Hagyjuk, hogy ezúttal Juné legyen a diadal.
Értettem.
Baizhi!
Minden az én hibám!
Kérem, bocsásson meg, kisasszony!
Baizhi.
Mondd, te kit szolgálsz?
Kinek kellene engedelmeskedned?
Természetesen önnek, kisasszony!
Csupán azt történt, hogy őfensége olyan őszintén kérte tőlem ezt a szívességet,
annak ellenére, hogy csak egy cselédlány vagyok.
Szövetkeztél vele, hogy átverj engem?
Nem akartam hazudni önnek!
Csak arról van szó, hogy a herceg tényleg szereti úrnőmet.
- És én azt hittem, hogy ön is viszont... - Elég!
Ne is mondj többet!
Tudom, hogy jót akartál,
de van, amikor a dolgok nem olyan egyszerűek, mint amilyennek gondolnád.
A jó szándékod lehet, hogy számomra szenvedést okoz.
Érted már?
Sajnálom, kisasszony.
Tudom, hogy hibáztam.
Na és Nanan herceg?
Őszintén mondom, nem tudom, mit keresett ott Nanan herceg.
Lehet, hogy ő tényleg sétálni ment oda?
- Weiyoung. - Changru.
Kelj most fel!
Köszönöm, kisasszony...
Mi történt?
Hiszen máskor mindig olyan kedvesen bánsz Baizhival.
Ez igaz, de ha hibázik, akkor meg kell fegyelmeznem érte.
Most értél haza?
Hallottam, hogy említetted Gaoyang herceg és Nanan herceg nevét.
Mi történt?
Csak szerettem volna elmenni sétálni, de beléjük botlottam.
Na mindegy, ez egy hosszú történet...
Micsoda?
Azt mondod, Li Weiyoung sétálni ment mindkét herceggel?
Véletlenül találkozott velük.
Véletlenül találkozott velük?
Hogy lehetne az véletlen, hogy egyszerre mindkettejükkel találkozott?
Azt hiszem, ez a Li Weiyoung mesterkedik valamiben.
Ez a lány nem együgyű teremtés.
Arra készül, hogy mindkét herceget maga mellé állítsa!
Hallgass ide! Szokj le végre arról, hogy ilyen oktondi módon mindig kedves vagy Weiyounggal!
Ne bízz meg csak úgy mindenkiben!
Lehet, hogy egy nap majd elárul téged.
Weiyoung nem ilyen lány.
Én hiszek neki.
Csupán...
Kíváncsi vagyok, Changle milyen bonyodalmakat fog okozni, ha megtudja,
hogy Weiyoung ma egyedül sétálgatott Gaoyang herceggel.
Akkor azt hiszem, jól fogunk szórakozni.
Édesanyám, segítened kell nekem!
Segítened kell!
- Mi történt? - Li Weiyoung...!
Li Weiyoung a tudtom nélkül, titokban találkozott Gaoyang herceggel!
Mást se csinálsz, csak sírsz!
Ugyan mit használ az?
Li Weiyoung talán megsajnál majd, és visszaadja neked Gaoyang herceget?
Vagy Gaoyang herceget fogják majd megindítani a könnyeid, és inkább téged választ?
- Én... - Bármire is vágysz, harcolnod kell érte!
Bármi áron, bármibe kerüljön is!
Meg kell szerezned!
Ha most veszítesz Li Weiyounggal szemben, sosem nézhetsz többé a szemébe.
Akkor örökre arra rendeltetsz majd, hogy veszíts.
Én... félek!
Félsz?
Mitől?
Attól félsz, hogy számítónak tartanak majd?
Vagy alattomosnak?
A győztes dönt arról, mi a helyes és helytelen.
Ha te vagy a győztes, még a rossz is jóvá válhat.
Ha te leszel a vesztes,
esélyed sem lesz rá, hogy bárki később megemlítse a neved.
Amíg képes vagy megragadni az alkalmat, és hírnevet szerezni magadnak,
senki sem merne ellened szegülni.
A férfiak harctere a gyilkolás és hadviselés.
A nők közötti küzdelemben nem számít más, csak a bölcsesség és a módszerek.
Édesanyám, én nem fogok veszíteni!
Sosem fogok veszíteni Li Weiyounggal szemben!
Sosem fogok kibékülni vele!
Vagy ő vesszen, vagy én!
Ha ő nyer, számomra semmi esély sem marad.
Changle.
Ezt jól jegyezd meg!
A miniszterelnök palotájában...
Nem, a dicsőséges Wei egész birodalmában nincs senki, aki a nyomodba érhetne.
Bárki, aki az utadba áll,
halállal fog lakolni.
Alábecsültük őt, és elszalasztottuk a lehetőségünket, hogy megszabaduljunk tőle.
Most, hogy magasabb rangot élvez,
az életünket is kockára kell tennünk, ha el akarunk bánni vele!
Kisasszony.
Kisasszony? Még mindig a harmadik úrnőhöz megyünk?
A tyúkhúsleves kész?
Kész.
Menjünk. Átvisszük a harmadik nénikémnek.
Kedvesem?
Mi a baj?
Szörnyű rémálmom volt, uram!
Mi történt?
Arról álmodtam, hogy sok-sok faember mindenfelől ránk támad, és botokkal ütöttek minket!
Miféle álom az ilyen?
Uram, lehetséges volna, hogy ez valami jóslat?
Csupán álom volt.
Feküdj vissza...
Neked mindig sikerül felvidítanod.
Li nagyasszony, igazat beszélek.
Tessék, Rou.
Rou, mi a baj?
Olyan sápadtnak tűnsz.
Mostanában valamilyen megmagyarázhatatlan okból kifolyólag gyakran rám tör a fejfájás.
Éjszakánként sem alszok nyugodtan.
Orvos járt már nálad, hogy megvizsgáljon?
Igen.
Orvosságot is vettem be.
Mostanra kicsit már jobban vagyok.
Sógornőm, számodra szorgos életet szánt a sors.
Amikor te vezetted ezt a háztartást, mindig oly sok teendőd akadt,
mégis jó erőben voltál.
Most, hogy a sógorom rám bízta ezt a feladatot, túlságosan nyugodt lettél.
Ezért lehet, hogy apró betegségek kezdenek kijönni rajtad.
Megkérjem őt, hogy bízza újra rád ezeket a teendőket?
Miről beszélsz?
A méltóságos úr azért tette ezt, hogy nekem kedvezzen vele.
Emellett te olyan jól vezeted ezt a háztartást.
Egészen jó érzés, hogy nincs sok teendőm.
Asszonyom...
Rou.
Még nem gyógyultál meg teljesen.
Most még nyúzottabb az arcod.
Nem tudom, mi lehet a gond...
Jobban érzem magam, amint beveszem az orvosságot.
Ha abbahagyom, ismét előjön.
A mellkasom is úgy feszít.
Édesanyám régóta betegeskedik?
Igen. Weiyoung, nem tudtál róla?
Amikor csak köszönteni mentem, sosem láttam, hogy beteg lett volna.
Állítólag folyton javul és romlik az állapota.
Lehet, hogy jobb pillanataiban találkoztál vele.
Asszonyom...
Édesanyám...
Édesanyám, jól vagy?
Jól vagy, édesanyám?
Édesanyám!
Sógornőm!
- Édesanyám! Mi történt? - Sógornőm!
Mi a baj, Rou?
Édesanyám! Édesanyám!
Kedvesem!
Cselédek!
- Édesanyám! - Azonnal hívják a császári orvost!
Édesanyám, térj magadhoz!
Doktor úr...!
Mi baja lehet a feleségemnek?
Li úrnőnek szabálytalan a szívverése, és mellkasi fájdalmai vannak.
A tünetei alapján már javasoltam neki orvosságot, szóval hamarosan jobban lesz.
De édesanyám ma vért köhögött, és még mindig nincs eszméleténél.
Shen doktor úr, meg kell mentenie az édesanyámat!
Sosem találkoztam még ilyen tünetekkel.
Semmit sem tehetek érte.
Miniszterelnök úr, kérem, forduljon valakihez, aki nálam nagyobb tudással rendelkezik!
Doktor úr! Shen doktor úr!
Uram, engedje meg, hogy beszéljek!
Hallgatlak.
Úrnőm állapotát elnézve szerintem megszállta őt valami ártó szellem!
Ostobaság!
Chunming, mi az, amit tudsz?
Changle kisasszony, úrnőm állapota nagyon hasonlít egy rokonoméhoz.
Eleinte ő is zavart volt.
Minden éjjel rémálmai voltak, melyeket fejfájás és szívfájdalmak követtek,
valamint fekélyek a test több pontján.
Aztán elkezdett vért köhögni, és elvesztette az eszméletét.
Nem telt el sok idő...
Nem telt el sok idő, és...
Mi történt?
Meghalt!
Aznap, amikor eltemették,
egy taoista mester haladt el a közelben, és azt mondta, a ház tele volt ártó erőkkel.
Később a menye szobájában...
Megtaláltak...
Megtaláltak egy fából készült, kis figurát, rajta a rokonom születési időpontjával.
Boszorkányág...!
Micsoda arcátlanság!
Hogy mersz ilyen túlzásokba esni?
20 évvel ezelőtt, nyáron súlyos szárazság pusztított.
Ping mágusai megtévesztették a lakosokat a trükkjeikkel.
A császár rettentő dühös lett, és mindannyiukat lecsukatta.
Ez még számos, ártatlan hivatalnokot is érintett.
Emberek százai haltak meg miatta.
Őfelsége azóta a varázslás minden formáját szigorúan megtiltotta.
Bajt akarsz hozni a Li-család fejére, hogy ilyesmiről beszélsz?
Li nagyasszony, kérem, ne öljön meg!
Sosem állt szándékomban ilyesmi!
Mindössze aggódtam úrnőmért!
Ha tényleg ártó erők okozzák ezt,
beszedhet bármennyi orvosságot, nem fog segíteni rajta.
Édesapám, kérlek, mentsd meg édesanyámat!
Élet és halál között lebeg!
Ha nem menekül meg egyhamar, lehet, hogy...!
Édesapám, kérlek, bízz meg egy taoista mester, hogy vessen rá egy pillantást!
Ha ez kitudódik, és őfelsége tudomást szerez erről,
az az egész családunk végét jelentené.
Édesapám, nem hagyhatod, hogy édesanyám meghaljon, csak mert nem tettünk érte semmit!
Nagymama, nem hagyhatod, hogy édesanyám csak így meghaljon! Nagymama!
Édesapám! Ezt nem teheti!
Az ilyen babonás dolgokat nem szabad komolyan venni!
Emlékszik még a Zijin szentély taoista mesterére?
Nagy hatalmú mesternek tartotta magát, de kiderült, hogy mindössze egy gonosz ember volt.
Édesapám, ne higgyen annak, amit mondanak!
Ha tényleg szeretné meggyógyítani édesanyámat, fogadja fel a legjobb orvost!
Még Shen császári orvos sem tudta megmenteni őt! Ki más lenne képes rá?
Li Weiyoung, úgy teszel, mint aki nem is akarja, hogy édesanyánk meggyógyuljon!
Azt akarod, hogy meghaljon!
Changle, hogy lehetsz ebben ennyire biztos?
Nem félsz, hogy emiatt késedelmet szenved a kezelése?
Fontos számodra egyáltalán édesanyánk?
Asszonyom!
Nagy baj van!
Úrnőm... úrnőm ismét vért köhögött!
Édesanyám!
Úrnőm!
Édesanyám...!
- Rou! - Édesanyám!
- Úrnőm! - Rou...!
- Édesanyám! - Rou...!
Édesapám, kérlek, fogadj fel egy taoista mestert, hogy megmentsük édesanyámat!
Gyorsan! Hozzanak ide egy taoista mestert!
Igenis!
Rou...!
- Rou...! - Édesanyám!
Li miniszterelnök úr, a hitvesét tényleg ártó szellemek szállták meg.
Mester, azt állítja, hogy édesanyámat ártó erők kerítették hatalmukba,
de be is tudja ezt bizonyítani?
Biztos benne, hogy meg tudta gyógyítani az édesanyámat?
Li úrnő életét csak akkor menthetjük meg, ha megtaláljuk a rosszindulatú tárgyat.
Hol van hát ez a gonosz tárgy?
Itt van a palotában.
Mitévők legyünk?
Cselédek! Kutassák át a palotát!
Minden követ mozgassanak meg!
Igenis.
Úgy igazságos, ha mind visszatértek a lakosztályaitokba.
A palota őrsége a jelenlétetekben fogja átkutatni a szobáitokat.
- Igenis! - Máris!
Rendben.
- Nézzetek szét alaposan! - Mit művelnek?
Mindent összetörnek!
Itt nincs!
- A fiatalúr arcképe...! - Itt sincs!
Asszonyom!
Kutassanak át ott is mindent!
Igenis!
Nincs itt!
Itt sincs semmi!
- Itt sincs semmi! - Igyekezzetek!
Alaposan nézzetek szét!
Mi folyik itt pontosan?
Nem tudom.
Ti ketten várjatok odakinn, ti ketten pedig nézzetek szét idebenn!
- Ti ketten pedig kutassatok át velem mindent! - Igenis!
Második kisasszony, kinyitná ezt a dobozt?
Megkérdezhetem, mi van ebbe a kendőbe csomagolva?
Csupán egy legyező.
Megnézhetném?
Csak rajta.
Gonosz tárgy!
~ „Az illatos lótusz kertje” ~ (Chiyun Rou lakosztálya)
Méltóságos úr!
Chunming...
Kedvesem.
Uram, hogy haladunk?
Találtak valamit?
Egy gonosz tárgyat találtak Weiyoung szobájában, rajta a születésed időpontjával.
Micsoda?
Weiyoung megpróbál ártani nekem?
Rou!
Mire véljem ezt az egészet?
Nem okoztál már így is elég kárt?
Nem nyugszol, míg az egész Li-családot el nem pusztítod?
Uram, hogy érti ezt?
Azt hiszi, hamisan próbálom ezzel vádolni Weiyoungot?
Talán tévednék?
Először felbéreltél valakit, hogy Weiyoungnak adja ki magát, de nem jártál sikerrel.
Most pedig boszorkánysággal próbálkozol?
Minfeng már halott!
Azzal nem fogod újra életre kelteni, ha Weiyoungot hamisan vádolod ilyesmivel!
Most már csak Weiyoung hozhat dicsőséget a családunknak!
Nem hagyom, hogy ezt így folytasd!
Asszonyom!
- Asszonyom! - Kedvesem!
Magyar felirat: Brigi (brigichan@hotmail.com)
Angol felirat: Dramafever
http://yisanprojekt.hu/
Ez egy ingyenes fansub, rajongóktól rajongóknak. Kereskedelmi forgalomba NEM hozható!
This is a FREE fansub. NOT for SALE!!! Get it for FREE @ d-addicts.com